ประจำเดือนมาเยอะเกินค่ะ พึ่งเป็นวันแรกใส่ผ้าอนามัย3-4ชั่วโมงมันก็ล้นกางเกงแล้วค่ะ แต่ลับไม่ปวดท้องเลย เครียดมากค่ะตอนนี้ แม่ก็บอกปกติ ปกติ ปกติอะไรมาวันแรกแล้วล้นขนาดนี้อ่ะคะ ช่วยทีค่ะ
โดยปกติ ประจำเดือนในผู้หญิงแต่ละคนจะแตกต่างกันครับ ทั้งนี้ต้องคอยสังเกตและจดบันทึกเรื่องประจำเดือนไว้คอยเปรียบเทียบนะครับ ในวันแรกๆ ประจำเดือนในผู้หญิงบางคนอาจจะมากได้ ซึ่งอาจจะเป็นได้นาน 3-4 วัน แล้วจะค่อยๆ ลดลง แบบนี้ไม่ต้องกังวลนะครับ หากประจำเดือนมามาก และยาวนานมากกว่า 1 สัปดาห์ ถือว่าเป็นความผิดปกติ ควรพบแพทย์ ทั้งนี้ แนะนำว่าควรสังเกตเรื่องสีประจำเดือน ลักษณะของเลือด รวมถึงกลิ่น อาการปวดท้องด้วย หากเสียเลือดมากจนมีอาการเวียนศีรษะ หืด ใจสั่น ควรพบแพทย์ทันทีครับ